กังวลเฟดขึ้นดอกเบี้ย หุ้น,น้ำมัน,ทองคำสหรัฐปิดร่วงแรง
หุ้นดาวโจนส์ปิดร่วง 981.36 จุด กังวลเฟดขึ้นดอกเบี้ย 0.5% ด้านราคาน้ำมันลงแรง 1.72 ดอลลาร์ ขณะที่ทองคำ ลบ 13.9 ดอลลาร์ 
23 เม.ย. 2565

ดัชนีเฉลี่ยอุตสาหกรรมดาวโจนส์ปิดที่ 33,811.40 จุด ร่วงลง 981.36 จุด หรือ -2.82%, ดัชนี เอสแอนด์พี 500 ปิดที่ 4,271.78 จุด ร่วงลง 121.88 จุด หรือ -2.77% และดัชนี แนสแดค ปิดที่ 12,839.29 จุด ร่วงลง 335.36 จุด หรือ -2.55%ในรอบสัปดาห์นี้ ดัชนีดาวโจนส์ ลดลง 1.9%, ดัชนี เอสแอนด์พี 500 ลดลง 2.8% และดัชนี แนสแดค ลดลง 3.8% นับเป็นสัปดาห์ที่ 3 ติดต่อกันแล้วที่ดัชนี เอสแอนด์พี 500 และดัชนี แนสแดค ปรับตัวลง ขณะที่ดัชนีดาวโจนส์ปรับตัวลงเป็นสัปดาห์ที่ 4 ติดต่อกันทั้งนี้ นักลงทุนวิตกเกี่ยวกับความเสี่ยงจากการปรับขึ้นอัตราดอกเบี้ย หลังนายเจอโรม พาวเวล ประธานธนาคารกลาง หรือ เฟด กล่าวว่า เขาสนับสนุนให้เฟดดำเนินการเร็วขึ้นเพื่อต่อสู้กับเงินเฟ้อ และระบุว่ามีโอกาสที่เฟดจะปรับขึ้นอัตราดอกเบี้ย 0.50% ในการประชุมเดือนพ.ค.สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิ.ย. ร่วงลง 1.72 ดอลลาร์ หรือ 1.7% ปิดที่ 102.07 ดอลลาร์/บาร์เรลส่วนสัญญาน้ำมันดิบเบรนท์ (BRENT) ส่งมอบเดือนมิ.ย. ร่วงลง 1.68 ดอลลาร์ หรือ 1.6% ปิดที่ 106.65 ดอลลาร์/บาร์เรล ถูกกดดันจากปัจจัยลบต่าง ๆ อาทิ แนวโน้มการขยายตัวของเศรษฐกิจโลกที่อ่อนแอลง, อัตราดอกเบี้ยที่เพิ่มขึ้น และการล็อกดาวน์ในจีนเพื่อสกัดโรคโควิด19 ซึ่งล้วนเป็นปัจจัยที่จะส่งผลกระทบต่อความต้องการใช้น้ำมันราคาทองคำโคเม็กซ์งวดส่งมอบเดือนมิ.ย. ลดลง 13.9 ดอลลาร์ หรือ -0.71% ปิดที่ 1,934.3 ดอลลาร์/ออนซ์ และร่วงลง 2.1% ในรอบสัปดาห์นี้